proxectonos/corpus_dominio_legal_administrativo_tmp huggingface dataset:
21/11/2011 | Administración LocalMunicipal
Narón
Licenza

Solicitouse da Alcaldía por INDITEX, S. L. (A-15075062) licenza municipal para apertura de instalación de depuración de augas residuais na parcela 2 plan sectorial de incidencia supramunicipal do polígono Río do Pozo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no Departamento de Urbanismo deste Concello. Narón 26 de octubro do ano 2011. O SECRETARIO XERAL Asdo.-ALFONSO DE PRADO FERNÁNDEZ-CANTELI
21/11/2011 | Administración LocalMunicipal
Boiro
Licenza de actividade 2.7.1 restaurante

Tendo solicitado desta Alcaldía por DªJosefina Ana Caltea Stupar, en nome propio, licenza municipal para instalación de 2.7.1. RESTAURANTE (cambio de café-bar a restaurante) sito na Avda. de Barraña, 63-baixo, parroquia de Boiro, deste termo municipal, cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 7 de novembro de 2011 O alcalde, Juan José Dieste Ortigueira
21/11/2011 | Administración LocalMunicipal
Ferrol
Policía Local
Notificacións de denuncias do Concello de Ferrol

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1.º) a renuncia a formular alegacións, 2.º) a terminación do procedemento e firmeza da sanción o día do pagamento, sen necesidade de dictar resolución expresa, e 3.º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependencias da Oficina de Sancións sitas na Policía Local do Concelllo de Ferrol, na estrada de San Pedro, s/n, a recoller unha carta de pago para facelo ingreso nas Oficinas de NovaCaixaGalicia; 2) Mediante ingreso na conta n.º 0046-0021-72-0000077140 do Banco Galego indicando n.º de expediente, nome do infractor e matricula; 3) Mediante xiro posta facendo constalo n.º de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na praza de Armas, s/n, 15402 Ferrol (A Coruña)”. Ferrol, a 09 de novembro de 2011. O Instrutor do Procedemento Víctor Suárez Garrote
21/11/2011 | Administración LocalMunicipal
Fene
Secretaría
Caducidade inscricións no padrón municipal de habitantes

Declaración de caducidade e acordo de baixa no padrón de habitantes, de estranxeiros non comunitarios sen autorización de residencia permanente Con data 11 de outubro de 2011, o sr. alcalde D. Gumersindo Pedro Galego Feal, dictou a seguinte resolución: En uso das facultades que me confire o artigo 21.1. s da Lei 7/1985, do 2 de abril, reguladora das bases de réxime local e atendendo ao disposto na resolución do 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na Resolución do 1 de abril da Presidencia do Instituto Nacional de Estatística e do director xeral de Cooperacion Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ó non presentarse as persoas interesadas a formalizar a súa renovación na inscrición padroal. PRIMEIRO.- Declarar a caducidade das inscricións no Padrón Municipal de Habitantes deste Concello das seguintes persoas, por non ter renovada á súa inscrición padroal no prazo de dous anos, e acordar a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992 do 26 de novembro, de réxime xurídico das administracións públicas e de procedemento administrativo común, a de notificación á persoa interesada, e no suposto de non poder practicarse a notificación á persoa interesada, a data da baixa será a da súa publicación no Boletín Oficial da Provincia. SEGUNDO.- Notificar o presente acordo aos interesados. TERCEIRO.- Contra o presente acto, que pon fin a vía administrativa, poderanse interpoñer, de conformidade có preceptuado no artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común, potestativamente recurso de reposción ante esta Alcaldía-Presidencia, no prazo dun mes contado a partir do seguinte ó da notificación da presente resolución, ou directamente recurso contencioso administrativo ante o Xulgado do Contencioso-administrativo de Ferrol, no prazo de dous meses, contados dende o seguinte o da notificación do presente acordo. Todo isto, sen prexuízo de que poida interpoñer outro que estime procedente. O que se notifica para xeral xoñecemento e aos efectos de continuar a tramitación do expediente de baixa. Fene a 3 de novembro de 2011 O alcalde, Gumersindo Pedro Galego Feal
21/11/2011 | Administración LocalMunicipal
Mazaricos
Aprobación definitiva transferencia de crédito 12/2011

O Pleno da Corporación, en Sesión de data 29 de setembro de 2011, aprobou inicialmente o expediente de modificación de crédito “Transferencia de crédito 12/2011”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación da aprobación inicial no Boletín Oficial da Provincia. De conformidade co previsto no artigo 169.4 do RDL 2/2004, finalizado o plazo de exposición e sen que se presentaran reclamacións, publícase o resumo por capítulos aos efectos da súa aprobación definitiva e entrada en vigor. Mazaricos, a 7 de novembro de 2011 O ALCALDE José Manuel Santos Maneiro
21/11/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expte. n.º 3518-3389 a nome de D. Jacobo Llado Bertrand

(EXPTE.: 3518/3389) Intentouse a notificación o día 17/10/2011, a través de carta certificada con xustificante de recepción ao contribuínte abaixo citado, da Resolución nº 2.651, con data do 28/09/2011, ditada pola vicetesorería desta Excma. Deputación Provincial, ao enderezo que consta no expediente e ésta foi devolta polo servizo de Correos, por DESCOÑECIDO, xa que logo, notifícase a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria ao contribuínte que deseguido se detalla para que compareza na Deputación Provincial da Coruña, no Servizo de Recadación -8º andar- sita na rúa Mister Archer Milton Huntington, nº 17, C. P.15011 -A CORUÑA- en horario de atención ao público, de 9h. a 14h., no prazo de 15 días naturais contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. A Coruña, 04 de novembro de 2011 O Xefe do Servizo, Asdo. Justo Real Iglesias.
21/11/2011 | Administración LocalMunicipal
Ames
Notificación por comparecencia de dilixlencias de embargo de contas en entidades de depósito

CITACIÓN PARA NOTIFICACIÓN POR COMPARECENCIA DE DILIXENCIAS DE EMBARGO DE CONTAS ABERTAS EN ENTIDADES DE DEPÓSITO. De conformidade co disposto no artigo 112 da Lei 58/2003, de 17 de decembro, xeral tributaria, e artigos 59.5 e 61 da Lei 30/1992, do 26 de novembro, de réxime jurídico das administracións públicas e do procedemento administrativo común, do 27 de novembro de 1992 (redacción Lei 4/1999, do 13 de xaneiro, e Lei 24/2001, do 27 de decembro), e non sendo posible notificar a dilixencia de embargo de contas abertas en entidades de depósito, por causas non imputables a esta Administración Local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos, n.º 6-baixo, en horario de 9.00 a 13.30 horas e de 16.15 a 18.30 de luns a xoves, e os venres de 08.00 a 14.00 horas (teléfono 981 88 49 19, fax 981 89 16 92 e mail: recadacion. ames@canaltributos. es). Transcurrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedememto executivo é a Tesourería deste Concello. Ames, a 11 de novembro de 2011. O tesoureiro Asdo.: Santiago González Prado
21/11/2011 | Administración LocalMunicipal
Boiro
Licenza de actividade 2.7.2. café-bar

Tendo solicitado desta Alcaldía por D. Joaquim Jorge Marie Widmer De Gouveia, en nome propio, licenza municipal para instalación de 2.7.2. CAFÉ-BAR a situar no lugar de Escarabote, 69-baixo, parroquia de Lampón, deste termo municipal, cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 7 de novembro de 2011 O alcalde, Juan José Dieste Ortigueira
21/11/2011 | Administración LocalMunicipal
Miño
Citación para notificación por comparecencia (art.112 LXT)

De conformidade co disposto no artigo 112 da Lei 58/2003, do 17 de decembro, da Lei Xeral Tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados deberán comparecer no prazo de 15 días naturais, contados dende o día seguinte ao da publicación da presente resolución no Boletín Oficial da Provincia, en horario de 9 a 14 horas, nas Oficinas da Policía Local de Miño (Rúa Mercado s/n, C. P.: 15630, Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 28 de outubro de 2011 MICHAEL GEOFFREY HYUSEIN GARCIA ROMEU. Res 01/02/2010 O Alcalde, Asdo./ Eva Vilariño González
21/11/2011 | Administración LocalMunicipal
Toques
Anuncio sobre exposición pública do padrón das taxas polos servizos de subministración de auga e conservación de contadores e acometidas

Exposición pública do padrón das taxas polos servizos de subministración de auga e conservación de contadores, e acometidas. Configurado pola empresa concesionaria do servizo de subministración domiciliaria de auga potable o padrón das taxas polos servizos de subministración de auga e conservación de contadores e acometidas, correspondente ao 4.º trimestre de 2011, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo o contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA & DELFIN, S. L., abertas ao público de 11.00 a 13.00 horas os martes e venres. Transcorrido o período voluntario de pago establecido as débedas pendentes esixiranse pola vía de constrinximento coa recarga de prema, os xuros de mora e os custos que se produzan. Toques, 03 de novembro de 2011. O alcalde Asdo.: Jorge Francisco Calvo Pestonit
21/11/2011 | Administración LocalMunicipal
Boiro
Licenza de actividade 2.7.1. Restaurante

Tendo solicitado desta Alcaldía por DªAsensia Hannon Mihaltan, en nome propio, licenza municipal para instalación de 2.7.1. RESTAURANTE a situar na rúa Francisco del Río Romero, 4-baixo, parroquia de Boiro, deste termo municipal, cumprindo co disposto no RD 2816/1982, do 27 de agosto polo que se aproba o Regulamento xeral de policía de espectáculos públicos e actividades recreativas, sométese o expediente a información pública por un período de dez días hábiles, a fin de que durante o mesmo - que empezará a contar dende o día seguinte ó da inserción do presente edicto no BOP - poida examinarse o expediente, na Secretaría deste Concello, polas persoas que de algún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Boiro, 7 de novembro de 2011 O alcalde, Juan José Dieste Ortigueira
21/11/2011 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de documentación en expediente de devolución de ingresos indebidos

D. Emilio A. Álvarez Fachado, Xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal aos interesados que se relacionan ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente escrito e de conformidade co que dispón a dita norma, cítaselle para ser notificado mediante comparecencia, durante o prazo e no lugar que logo se dirá, do requirimento de documentación para expediente de devolución de ingresos indebidos emitido no curso do expediente que se indica: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial de Provincia. Se transcorre o dito prazo e non se comparece, a notificación entenderase producia para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. A Coruña, 3 de novembro do 2011. O Xefe do Departamento de Recadación Asdo.: Emilio Antonio Álvarez Fachado
21/11/2011 | Administración LocalMunicipal
Vilarmaior
Aprobación definitiva modificación ordenanza fiscal nº 5

Aprobada inicialmente polo Pleno deste concello en sesión de data vinte nove de setembro de dous mil once, a modificación da ordenanza fiscal nº 5, reguladora da taxa sobre recollida de lixo e residuos sólidos urbanos, e unha vez rematado o prazo de trinta días de exposición ao público, publícase o acordo elevado a definitivo por non se presentar reclamacións, así como o texto íntegro da modificación, de conformidade co disposto no artigo 70.2 da Lei 7/1985 do 2 de abril reguladora das bases de réxime local, en relación co artigo 17.4 do Texto refundido da lei reguladora das facendas locais. Artigo 5º.- Cota tributaria.1.- A cota tributaria, que será anual, consistirá nunha cantidade fixa, por unidade de local, que se determinará en función da natureza e destino dos inmobles.2.- As cotas a aplicar serán as seguintes: Por cada vivenda: 35 € Por cada local comercial: 65 € Por outros non incluídos anteriormente: 65 € Esta modificación será de aplicación desde o un de xaneiro de 2012. Vilarmaior, 14 de novembro de 2011 O ALCALDE, Carlos Vázquez Quintián
21/11/2011 | Administración LocalMunicipal
A Coruña
Tesourería. Departamento de Recadación
Edicto de citación para a notificación de embargo de dereitos ou créditos

Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlle a notificación personal ao debedor que se indica ou a os seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselle para ser notificado, mediante comparecencia, durante o prazo e no lugar que logo se dirá, da DILIXENCIA DE EMBARGO DE DEREITOS OU CRÉDITOS, ditada no curso do expediente administrativo de prema que lle afecta, incoado por esta Recadación: A comparecencia para recibir a notificación aludida haberá de producirse no prazo de QUINCE DÍAS NATURAIS, que contará desde o seguinto ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida a todos os efectos legais desde o día seguinto ao do vencemento do prazo. Oficinas da Recadación Municipal do Excmo. Concello da Coruña, situadas en r/ Franja, 20-22 baixo, de lunes a venres, en horario de 08 a 14:00 horas. Contra a resolución que se traslada cabe interpor, con carácter potestativo, recurso de reposición ante o Sr. Tesoureiro, no prazo DUN MES contado a partir do día seguinte ao da recepción da presente notificación ou, no seu caso, reclamación económico-administrativa ante o Tribunal Económico Administrativo Municipal (TEAM), no prazo DUN MES a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 la Lei xeral tributaria e 14 do texto refundido da Lei reguladora das facendas locais). A Coruña, a 3 de novembro do 2011 O xefe do Departamento de Recadación Asdo.: Emilio Antonio Álvarez Fachado
21/11/2011 | Administración LocalMunicipal
Culleredo
Economía, Facenda, Réxime Interior
Convocatoria formación de listas de substitución de profesor/a de música (persoal laboral temporal)

Aprobada pola Xunta de Goberno Local de 31/10/2011 Convócanse probas selectivas, polo sistema de concurso de méritos, para a formación de listas de substitución de profesor/a de música (persoal laboral temporal) nas especialidade de piano. A presente convocatoria rexerase polas seguintes bases: • Bases xerais para a selección de funcionarios interinos e pesoal laboral temporal, mediante listas de substitución, aprobadas pola Xunta de Goberno Local en sesión de 24/11/2010 e publicadas no BOP nº 232 de 07/12/2010 • Bases específicas da convocatoria, aprobadas pola Xunta de Goberno Local en sesión de 31/10/2011, e publicadas na páxina web do Concello (www.culleredo.es) Culleredo, 10 de novembro de 2011. A concelleira delegada da área de administración local, cultura e participación cidadá. Alicia Ferreiro Varela
21/11/2011 | Administración LocalMunicipal
Ames
Notificación de providencia de constrinximento de diversos debedores

Edicto para notifica-la providencia de constrinximento a diversos debedores Ponse en coñecemento dos suxeitos pasivos que a continuación se expresan que intentada a notificación das respectivas providencias de constrinximento do Concello de Ames que igualmente se relacionan, non foi posible notificalas, polo que, conforme ao previsto no artigo 112 da Lei 58/2003, do 17 de decembro, xeral tributaria, se lles require por medio do presente anuncio para que comparezan os interesados ou os seus representantes debidamente acreditados na Oficina de Recadación, sita na rúa Entrerríos, 6-baixo, Bertamiráns (Ames), Tfno.981 88 49 19, e-mail: ames@canaltributos. com co fin de ser notificados do texto íntegro do acto no prazo de quince días (15 días) naturais, contados desde o seguinte ao da publicación deste anuncio no Boletín Oficial da Coruña. Transcorrido dito prazo sen comparecer, a notificación entenderase producida a tódolos os efectos legais desde o día seguinte ao do vencemento do prazo sinalado para comparecer. Procedemento que motiva a notificación: procedemento de constrinximento. En Ames, a 11 de novembro de 2011. O tesoureiro Asdo.: Santiago González Prado Concepto: notificación providencia de prema
21/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 14 de novembro de 2011, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello da Laracha (n.º de expediente: IN407A 2011/306-1)

Resolución do 14 de novembro de 2011, da Xefatura Territorial da Coruña, pola que se somete a información pública a petición de autorización das instalacións eléctricas que se describen no concello da LARACHA (N.º Expte. IN407A 2011/306-1). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: – Solicitante: SUELO EMPRESARIAL DEL ATLÁNTICO, S. L. – Enderezo social: POLÍGONO DE FONTIÑAS, AREA CENTRAL, 1.ª P. L32, 15707 SANTIAGO DE COMPOSTELA. – Denominación: DISTRIBUCIÓN DE ELECTRICIDADE EN AT (20 KV), BT. – Situación: PARQUE EMPRESARIAL DA LARACHA. – Descricións técnicas: REDE DE AT EN ANEL, EN CANALIZACIÓN SUBTERRÁNEA, CONDUTORES RHZ1-2OL 12/20KV 1X240 MM 2 AL. CENTROS DE TRANSFORMACIÓN: CT1 2X630 KVA, CT2 2X630 KVA, CT3 2X630 KVA, CT4 2X630 KVA, CT5 1X400 E 1X630 KVA, CT6 1X250 KVA, CT7 1X400 E 1X630 KVA, CT8 1X400 KVA, EN EDIFICIOS PREFABRICADOS, 15-20/0,42 KV, ACEITE. REDE DE BT PARA ALIMENTACIÓN AS PARCELAS, CONDUTOR RV 1X240 MM 2 AL E 1X50 MM 2 PARA OS CADROS DE ALUMEADO. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, praza Luis Seoane, s/n, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 14 de novembro de 2011. A xefa territorial Por ausencia O xefe do servizo de administración industrial Art.39.3 Decreto 324/2009 (DOG n.º 117, do 17/06/2009) Ionela Liliana Hadley De Solis
21/11/2011 | Administración LocalMunicipal
Toques
Anuncio de dedicación parcial

O Concello en sesión celebrada o día 22 de setembro de dous mil once, adoptou o acordo de aprobar as dedicacións parciais que a continuación se reseñan: Dedicacións parciais: - Concelleira de Xuventude e Voluntariado: Dna. Ana Mato Salgado, cunha retribución bruta anual de 4.638,62 €. O que se fai público de acordo co establecido no artigo 75.5 da Lei 7/1985 do 2 de abril.- Toques, 8 de novembro de 2011. O Alcalde, Asdo.: Jorge Francisco Calvo Pestonit
21/11/2011 | Administración LocalMunicipal
Noia
Administración Financeira. Intervención
Aprobación inicial expediente de concesion de crédito extraordinario 3/11

Aprobado inicialmente polo Pleno da Corporación, en sesión ordinaria celebrada o 11 de novembro de 2011, o expediente de Concesión de Crédito Extraordinario número 3/2011, por importe de 56.860,19€, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 14 de novembro de 2011. O Alcalde. Rafael García Guerrero
21/11/2011 | Administración LocalMunicipal
A Coruña
Tesourería. Departamento de Recadación
Edicto de citación para notificación de resolucións ditadas en expedientes de devolución de ingresos indebidos

EDICTO DE CITACIÓN PARA NOTIFICACIÓN DE RESOLUCIÓNS DITADAS EN EXPEDIENTES DE DEVOLUCIÓN DE INGRESOS INDEBIDOS D. Emilio Alvarez Fachado, xefe do Departamento de Recadación do Excmo. Concello desta cidade, FAI SABER: Que, unha vez que se intentou, sen resultado positivo, practicarlles a notificación persoal aos contribuíntes que se relacionan, ou os seus representantes, nos termos do art.112 da Lei 58/03, do 17 de decembro, xeneral tributaria, por medio do presente e de conformidade co disposto en devandita norma, cítaselles para ser notificados mediante comparecencia durante o prazo e no lugar que logo se dirá, das resolucións ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial de Provincia. Se transcorre o dito prazo e non se comparece, a notificación entenderase producia para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. TB – Tributo 06 – Taxa recollida e tratamento de lixo 15 – Imposto sobre bens inmobles.16 – Imposto sobre vehículos de tracción mecánica 20 – Imposto sobre actividades económicas A Coruña, 3 de novembro do 2011. O XEFE DO DEPARTAMENTO DE RECADACIÓN Asdo. D. Santiago Adolfo Fletes De los Llanos
21/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 163/2011

Resolución do 3 de novembro de 2011, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello da Pobra do Caramiñal (expediente IN407A 163/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T., R. B. T. Castro. Situación: concello da Pobra do Caramiñal. Características técnicas: Liña eléctrica de media tensión aérea a 20 kV a C. T. Castro, cunha lonxitude de 0,044 km, coa orixe en apoio en derivada da L. M. T. A. a C. T. Devesa-Xobre (expediente 27.254) a C. T. depuradora Pobra (expediente 51.680), en condutor tipo LA-56154,6 mm 2, e final no apoio proxectado n.° 2. Liña eléctrica de media tensión aérea a 20 kV a C. T. depuradora Pobra, cunha lonxitude de 0,017 km, coa orixe no citado apoio proxectado n.° 2, con condutor tipo LA-30/31,1 mm 2, e final en apoio existente. Liña eléctrica de media tensión subterránea a 20 kV a C. T. Castro, cunha lonxitude de 0,458 km, en condutor tipo RHZ1-2OL-12/20 kV-3x(1X150) mm 2 Al, coa orixe no paso aéreo-subterráneo do citado apoio proxectado n.° 2 e final en C. T. Castro proxectado. Centro de transformación (CT) prefabricado Castro, cunha potencia de 250 kVA e unha relación de transformación de 20/0,400-0,230 kV. Rede de baixa tensión subterránea, composta de 2 circuitos, cunha lonxitude de 0,263 km, en condutor tipo XZ1 0,611 kV 4x(1x240) mm 2 Al, coa oríxe no C. T. proxectado e final en pasos aéreos subterráneos. Rede de baixa tensión aérea, coa orixe nos pasos aéreo-subterráneos da R. B. T. S., consistentes no reforzo de tramos en condutor tipo RZ 3x50154,6 mm 2 Al e substitución de 3 apoios existentes, cunha lonxitude total de 0,445 km. Concello da Pobra do Caramiñal. Todas aquelas persoas ou entidades que se consideren afectadas podarán examinar o expediente e presentar as súas alegacións nesta Xefatura Territorial, situado no edificic administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 3 de novembro de 2011. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.°. 117, do 17/06/2009) Irene Alicia Motero Blotor
21/11/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de procedemento aberto referencia As-44/2011

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-44/2011.2. Obxecto do contrato: limpeza e roza de viais, medianas, cunetas e canles de ríos no termo municipal. Duración: catro anos, prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 93.300,66 € anuais (TVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.°. 7. Clasificación: non se exixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 8 de novembro de 2011. O ALCALDE, P. D. A Tte. alcalde responsable de Facenda e Administración Pública Asdo.: Rosa M.ª Gallego Neira
21/11/2011 | Administración LocalMunicipal
Coristanco
Aprobacion provisional da imposición da taxa pola prestación do servizo de sumidoiros e depuración de augas residuais, e correspondente Ordenanza reguladora n.º 19

O Pleno Municipal, en sesión celebrada o día 9 de novembro de 2011, aprobou, con carácter provisional, a imposición da Taxa pola prestación do servizo de sumidoiros e depuración de augas residuais, así como a correspondente Ordenanza fiscal reguladora nº 19. Por medio do presente expóñense ao público polo prazo de trinta días hábiles, no taboleiro de anuncios deste Concello, o acordo provisional así como o texto completo da ordenanza. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 9 de novembro de 2011. O alcalde Asdo.: Antonio Pensado Plágaro.
21/11/2011 | Administración LocalMunicipal
Vilarmaior
Aprobación definitiva modificación ordenanza nº 12

Aprobada inicialmente polo Pleno deste concello en sesión de data vinte nove de setembro de dous mil once, a modificación da ordenanza fiscal nº 12, reguladora da taxa pola prestación do servicio do subministro domiciliario de auga potable e das acometidas á rede xeral de abastecemento de auga, e unha vez rematado o prazo de trinta días de exposición ao público, cómpre proceder á publicación do acordo elevado a definitivo por non se presentar reclamacións, así como o texto íntegro da modificación, de conformidade co disposto no artigo 70.2 da Lei 7/1985 do 2 de abril reguladora das bases de réxime local, en relación co artigo 17.4 do Texto refundido da lei reguladora das facendas locais.1.- A cota tributaria, é a contida nas tarifas seguintes: 2.- As tarifas anteriores non inclúen o IVE, que se engadirá en todo caso. Esta modificación será de aplicación desde o un de xaneiro de 2012. Vilarmaior, 14 de novembro de 2011 O ALCALDE, Carlos Vázquez Quintián
21/11/2011 | Administración LocalMunicipal
Noia
Rendas
Aprobación provisional de modificación da Ordenanza fiscal número 4, reguladora da taxa pola recollida de lixo

De conformidade co disposto no art.17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e ó fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 11/11/2011, adoptou, entre outros, o seguinte acordo: O anterior acordo provisional, así como o texto completo das ordenanzas modificadas expoñeranse ao público durante un prazo de trinta días hábiles, no taboleiro de anuncios deste Concello. Noia, a 14 de Novembro de 2.011 O alcalde Asdo: Rafael García Guerrero
21/11/2011 | Administración LocalMunicipal
Coristanco
Aprobación provisional da modificacion da Ordenanza fiscal n.º 5 reguladora da taxa por recollida de lixo

O Pleno Municipal, en sesión celebrada o día 9 de novembro de 2011, aprobou, con carácter provisional, a modificación da Ordenanza fiscal nº 5 reguladora da taxa por recollida de lixo. Por medio do presente expóñense ao público polo prazo de trinta días hábiles, no taboleiro de anuncios deste Concello, o acordo provisional así como o texto completo da ordenanza. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 9 de novembro de 2011. O alcalde Asdo.: Antonio Pensado Plágaro.
21/11/2011 | Administración LocalMunicipal
Narón
Secretaría
Corrección de erros no nomeamento dun membro do tribunal para a provisión de 2 prazas de conserxe (promoción interna)

Vista a resolución de alcaldía de data 8 de novembro de 2011 pola que se nomeaba o tribunal para a provisión de 2 prazas de conserxe e existindo un erro no mesmo, esta alcaldía en uso das facultades que lle confire a lexislación vixente resolve: Modificar o punto segundo da resolución de alcaldía de data 8 de novembro de 2011, xa que onde di “Dona Estivaliz Maidana Chehab” debe decir “D. Pedro Gonzalo Damian Esparbe Jalloh” Narón, 17 de novembro de 2011 O ALCALDE-PRESIDENTE Ante min. (Dou fe da identidade do asinante) O SECRETARIO XERAL Asdo. JOSÉ M. BLANCO SUÁREZ Asdo. ALFONSO DE PRADO FERNÁNDEZ-CANTELI
21/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/254

Resolución do 27 de outubro de 2011, da Xefatura Territorial da Coruña, pola que se somete a información pública a petición de autorización da instalación eléctrica no concello de Val do Dubra (expediente IN407A 2011/254). Para os efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: Central Eléctrica Industrial, S. L. Domicilio social: lugar de Cernadas, s/n, Portomouro, 15781 Val do Dubra (A Coruña). Denominación: LMT SUBTERRÁNEA A 20 KV DC CENTRO SECCIONAMIENTO E TRANSFORMACIÓN 630 KVA EN PORTAL. Situación: concello de Val do Dubra. Características técnicas: • Liña de media tensión soterrada (LMTS) a 20 kV, cunha lonxitude de 0,939 km, con conductor tipo RHZ1-2 OL-12/20 kV 3(1x240) mm 2 Al, con orixe no paso aereo-soterrado a instalar en apoio metálico AC-500 na LMTA 20 kV propiedade do solicitante, e final no centro de seccionamento e transformación en Portal do Agro. • Liña de media tensión soterrada (LMTS) a 20 kV, cunha lonxitude de 0,729 km, con conductor tipo RHZ1-2 OL-12/20 kV 3(1x240) mm 2 Al, compartindo canalización coa anteriormente citada liña soterrada, con orixe en arqueta situada a 2 m do paso aéreo-soterrado a instalar en apoio de hormigon existente HV-630-R13 CR1 CA existente na LMTA 20 kV nas proximidades do CTA Cernadas e final no centro de seccionamento e transformación en Portal do Agro. • Centro de seccionamento e transformación en edificio prefabricado en Portal do Agro, onde chegan as citadas liñas soterradas e cun transformador de potencia de 630 kVA e unha relación de transformación 20.000/400-230 V, quedando prediseñado para 2 x 630 kVA. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sito no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 27 de outubro de 2011. A xefa territorial Tristana Moraleja Gómez
21/11/2011 | Administración LocalMunicipal
Narón
Intervención
Edicto de notificación por comparecencia

NOTIFICACIÓN POR COMPARECENCIA Intentada sin éxito, aos interesados que a continuación se relacionan, a notificación da resolución do concelleiro delegado de xestión orzamentaria e das liquidacións relativas ao Imposto municipal sobre o incremento de valor dos terreos, publícase a presente notificación en cumprimento do establecido no artigo 59 apartado 5 Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 112 da Lei 58/2003, do 17 de decembro, xeral tributaria, citando por comparecencia as persoas relacionadas a continuación e sinalando que o texto íntegro da notificación atópase a súa disposición na Intervención Xeral do Concello de Narón, pranta n.º 4 da Casa do Concello, Praza de Galicia, 1 Narón, en horario de luns a venres de 8.30 a 13.30 horas. A comparecencia deberá producirse no prazo de 15 días naturais, contados dende o seguinte ao da publicación do presente edicto no BOP. Transcorrido o prazo sin producirse a comparecencia, a notificación entenderase producida a tódolos efectos legais ao día seguinte do vencemento do prazo sinalado: Resolución do concelleiro delegado da área de xestión orzamentaria: Liquidacións relativas ao imposto municipal sobre o incremento de valor dos terreos: Contra o presente acordo, poderá interpoñerse recurso de reposición diante da Alcaldía no prazo dun mes, contado a partires do día seguinte á publicación deste edicto. Contra a resolución da reposición poderá, á súa vez, interpoñer recurso diante do Xulgado do Contencioso-Administrativo no prazo de dous meses, contado dende a súa notificación, se fose expresa, e no de 6 meses, contando dende a interposición, se fose presunta. Pode empregar calquera outro recurso que teña por convinte, segundo prevé a lexislación vixente. A interposición do recurso non interrompe os prazos de ingreso. Narón, a 28 de outubro de 2011. O alcalde José Manuel Blanco Suárez
16/11/2011 | Administración LocalMunicipal
Ferrol
Intervención
Expediente de modificación de créditos núm.36/2001, subexpediente 5/2011 de crédito extraordinario para a creación dunha partida para atender os gastos relativos ao novo Centro de Día de Caranza

O Pleno da Corporación, na sesión realizada o día 27 de outubro de 2011, aprobou o expediente de modificación de créditos número 36/2011, subexpediente 5/2011 de crédito extraordinario para a creación dunha partida para atender os gastos relativos ao novo Centro de Día de Caranza. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no BOP, para que os/as interesados/as poidan examinar o dito expediente e presentar as alegacións que consideren oportunas de conformidade co establecido no artigo 169.1 do Texto refundido aprobado por Rdl 2/2004, do 5 de marzo que serán dirixidas ao señor alcalde. Ferrol, 11 de novembro de 2011. O alcalde, Asdo: José Manuel Rey Varela
16/11/2011 | Administración LocalMunicipal
Touro
Edicto exposición pública do padrón das taxas polos servizos de subministración de auga e conservación de contadores e saneamento e depuración de augas residuais

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 3º trimestre de 2011, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, teléfono 981517283, en horario de 9:00 a 13:30 horas, os martes e os venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres, en período voluntario ate ó vindeiro 2 de xaneiro de 2012. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 8 de novembro de 2011 O Alcalde, Asdo./ Ignacio Codesido Barreiro.
16/11/2011 | Administración LocalMunicipal
Noia
Rendas
Aprobación provisional Ordenanza número 31

De conformidade co disposto no art.49 da Lei 7/1985 e o fin de que os interesados poidan examinar o expediente e presentar as reclamacións que estimen oportunas, anúnciase que o Concello, en sesión plenaria de data 28/10/2011, aprobou, con carácter provisional, a modificación da Ordenanza nº 31, reguladora do Prezo Público pola prestación de servizos nas instalacións da piscina municipal, expoñéndose ao público durante un prazo de trinta días hábiles, no taboleiro de anuncios deste Concello, o acordo provisional así como o texto completo da ordenanza. Noia, a 07 de Novembro 2.011 O alcalde Asdo: Rafael García Guerrero
16/11/2011 | Administración LocalMunicipal
Abegondo
Aprobación inicial orzamento 2011

En sesión celebrada polo Pleno do Concello o día 11 de novembro, aprobouse inicialmente o orzamento xeral, as bases de execución, a plantilla e o catalogo de postos de traballo do concello para o exercicio 2011. En cumprimento do disposto no artigo 169.1 do Texto Refundido da Lei Reguladora das Facendas Locáis e demáis disposicións concordantes, exponse ao público na Secretaria deste Concello dende o día seguinte ó da inserción do presente edicto no Boletín Oficial da Provincia, e por un prazo de quince días hábiles, co fin de que durante este os interesados poidan formularse as reclamacións que se consideren oportunas debendo dirixirse as mesmas ao Alcalde-Presidente da Corporación. En Abegondo, a 11 de novembro de 2011. O Alcalde-Presidente José A. Santiso Miramontes
16/11/2011 | Administración LocalMunicipal
Mañón
Elección de xuíz de paz substituto

ELECCIÓN XUÍZ DE PAZ SUBSTITUTO. En cumprimento do establecido na Lei orgánica 6/1985, do poder xudicial, procédese á convocatoria da praza do xuíz de paz substituto, deste municipio. Prazo de presentación: Quince días hábiles, contados a partir do seguinte ó da publicación do presente anuncio no BOP. Requisitos dos aspirantes: Ser español, maior de idade e non estar incapacitado, según o establecido no artigo 303 da Lei orgánica 6/1985, do poder xudicial, nin incorrer en causas de incompatibilidade e prohibicións establecidas no artigo 389 da referida lei. Documentación: – Certificado de nacemento ou fotocopia cotexada do D. N. I. – Certificado de antecedentes penais e declaración complementaria de conducta cidadá. – Xustificación dos méritos alegados. Mañón, 9 de novembro de 2011. O ALCALDE Alfonso E. Balseiro Gómez
16/11/2011 | Administración LocalMunicipal
Cariño
Delegación da Alcaldía

Tendo previsto ausentarme do termo Municipal dende o día 4 ó 6 de novembro de 2011. Visto o disposto nos artigos 23.3. e 4 da Lei 7/1985, de 2 de abril, pola que se aproban as Bases do Réxime Local, os artigos 44 e 47 do RD 2568/1986, de 28 de novembro, polo que se aproba o Regulamento de Organización e Funcionamento das Entidades Locais e o artigo 63 da Lei 5/1997, de 22 de xullo, de Administración Local de Galicia, e demais normativa concordante. Para que se podan seguir coa tramitación ordinaria dos expedientes e xestión dos asuntos locais diarios do Concello de Cariño, Primeiro.- Delegar a Alcaldía durante a miña ausencia dende o día 4 ó 6 de novembro de 2011 no Francisco Eduardo Heilmann Yassir, D. Oscar Bellón Fernández. Segundo.- Mandar publicar esta resolución no BOP. Terceiro.- Dar conta ao Pleno na primeira sesión ordinaria que se celebre. En Cariño, a 3 de novembro de 2011, A Alcaldesa A Secretaria Maria Purificación Seixido Gómez Graciela Carral Seijas